У гэты час 7 беларусаў збіраюцца ў 10-ю беларускую экспедыцыю ў Антарктыку. Павязуць будаўнічы матэрыял для нашае станцыі. Былі распрацаваныя спецыяльныя модулі, якія павінны вытрымліваць тэмпературу да мінус 50 градусаў. Модулі невялікія, бо існуе праблема дастаўкі. Трэба везці іх спачатку ў Санкт-Пецярбург на карабель, які амаль паўтары месяцы ідзе да Антарктыкі, а потым на верталётах яны дастаўляюцца на месца, — гэта патрабуе шмат грошай. Каб паставіць модулі, будуюцца спецыяльныя платформы на ножках, каб не замятала снегам.